Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1291

3. Tánc Évfolyam: Szakképzés 1/11. Cél: Komplex zenei, mozgásos, dramatikus eszközökkel emocionális és kognitív funkcióit kibontakoztatni. Az önkifejezést, a pozitív önértékelést elősegíteni sikerélményt nyújtó szereplések által. Feladat: Általános mozgásállapot, zenei képességek fejlesztése. Tananyaghoz kapcsolódó ismeretek bővítése. A különböző élethelyzeteket reprodukáló dramatikus képességek fejlesztése. Elvárt teljesítmény: Tudjon eligazodni valós helyzetekben szituációs gyakorlatok, minták alapján. Ügyeljen mozgására. Vegye észre és értékelje, ami szép és esztétikus. Épüljön önismerete, fejlődjenek kapcsolatai. Vegyen részt önként csoportos produkcióban, legyen képes az együttműködésre, a szabályok betartására. Értékelés: Folyamatos szóbeli értékelés. Tanév végén érdemjeggyel. Évente P.A.C. mérőeszközzel.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes